Bolses de Trabayu y Llistes
#000002
11 febreru 2022: Día Internacional de la muyer y la neña na ciencia (comunicáu)
#000004
Son yá seis años desque l’Asamblea Xeneral de les Naciones Xuníes decidiera proclamar el 11 de febreru como’l Día Internacional de la Muyer y la Neña na Ciencia. Seis años nos que se reivindica a dambes como axentes esenciales de cambéu y, para ello, ye primordial reconocer el so papel como tales. Pero atopamos con un sentimientu d’inferioridá ya incompetencia que cinca a la muyer como científica. P’apinar esti sentir, atribúyese-y de forma consciente o inconsciente una responsabilidá de la situación a la mesma muyer con afirmaciones contundentes del tipu “si nun hai más muyeres en cargos d’importancia ye porque nun quieren”. Sicasí ye la sociedá, la educación, los medios de comunicación, quien dexen de favorecer la promoción de les muyeres. Desque nacemos, dependiendo del xéneru que se nos atribuya, condiciónasenos pa cumplir con un rol específicu. Y el rol de la muyer suel ser el de cuidadora, d’ende que, en munchos casos, la muyer tien más difícil aportar a puestos de responsabilidá o, a cencielles, estudiar carreres qu’esixen más dedicación qu’otres.
#000008
Los medios, nesti sentíu, son enforma importantes a la de moldiar la opinión popular. En tiempos de COVID apaecen nellos más científicos y especialistes masculinos que femeninos. Esa falta de visibilización de la muyer como esperta científica trai una serie de consecuencies tales como’l llogru d’una reconocencia llindada o, a cencielles, la de dexar de ser un referente tan necesariu pa les neñes.
#000009
La nuesa sociedá, al traviés de la cultura y los medios de comunicación, ta manipulada polos grupos de poder que, llaínos, indúcennos a aceptar los sos principios como válidos y ente ellos sigue’l conceutu de muyer como cuidadora.
#000010
Hipatia d’Alexandría, Augusta Ada Byron (Condesa de Lovelace), Marie Curie, Rosalind Franklin o Jane Goodall, podríen considerase afortunaes porque los sos nomes resonen yá nel bagaxe cultural de munches persones gracies a les reivindicaciones feministes. Pero hai que siguir porque, como afirmaba Virginia Woolf, “Mientres la mayor parte de la hestoria, anónimu yera una muyer”. Hai que siguir pa que Margarita Salas, María Blasco, Montserrat Caleya, Rosa Menéndez, Alicia Calderón, Gabriela Morreata o Elena García Armada, y otres tantes y tantes muyeres dedicaes a la Ciencia, nesti país o en cualesquier otru, nun sigan na solombra. Hai que siguir pa que les neñes vean nelles un exemplu a siguir, el so referente, la so inspiración.
#000011
Tags ciencia Cursu 21-22 muyer neña
#000013
28 de mayu – Salú de les muyeres
#000016
¿Quién firmó’l cese a los 3 años del personal interino?
#000022
Interina, interín ¿sabes que tán abusando de ti?
#000023